Dobrý deň, Mám vo svojom byte ešte nájomníčku. Mala by tam byť do konca Apríla. Tak má zmluvu. Prestala platiť a nechce uhradiť nájomné za posledný mesiac Apríl (platí vopred-naposledy zaplatila 13.feb. za mesiac Marec). Snažila som sa s ňou dohodnúť slušne a korektne, ale márne. Vravela, že platiť nebude, pretože nevie kedy odíde z bytu (zrejme sa bojí že, zaplatí viac, ako tam ostane). Lenže ja som sa s ňou snažila dohodnúť na tom spomínanom kompromise. T.z., že mi zaplatí vopred len za nasledujúce dva týždne časti nájomného, alebo dokonca bude platiť len týždenne. Ani tak nechce so mnou komunikovať. Navyše vie, že som v Nemecku, tak neviem zasiahnuť. Nechce mi poslať ani nájom. zmluvu novú, ktorú som jej poslala poštou (od 1.12.2015 do 30.4.2016). Takže nemám v ruke nájomnú zmluvu, ktorú som jej predlžila do konca Apríla, dokonca na jej žiadosť. Tak to chcela. Poslala som jej to podpísanú zmluvu poštou odo mňa a do dnešného dňa mi ju neposlala späť tak ako sme sa dohodli. Mám len predchádzajúcu zmluvu, ktorá skončila koncom novembra 30.11.2015 Otázka je, že neviem ako mám postupovať, totižto môže kedykoľvek ujsť bez platenia a spravila by to aj vtedy, keby som aj v susedstve bývala. Totižto sa nevie vyjadriť k dátumu odchodu. Vždy mi povie len, že odíde, ale zatiaľ nemá kam. Vraj požiadala o pomoc aj realitné kancelárie o sprostredkovanie bývania. Je to dosť nepríjemná žena! Je arogantná a kedykoľvek mi zloží telefón. Vraj ju nemám otravovať. Do nájomnej zmluvy som zahrnula aj článok 10, odsek 10.7, kde je napísané, že ak bude meškať s nájomným 20 dní, možem (ako prenajímateľ) od zmluvy odstúpiť. Čiže, kľudne môžem prísť napr. zajtra a povedať jej aby si vypratala veci, pretože zmluva skončila platnosť z dôvodu že je v omeškaní nájomného 20 dní? Aj vtedy, ak je zmluva dohodnutá do konca Apríla? Viete mi poradiť, čo by bolo najlepšie? Ďakujem za skorú odpoveď. Rada by som túto situáciu riešila aj osobne na SR, ale práve z toho dôvodu Vám píšem online, pretože som v zahraničí a s Nemeckým právnikom asi ťažko niečo vybavím:) Ďakujem krásne zatiaľ a prajem Vám úspešný deň S pozdravom
Dobrý deň
je ťažké sa vyjadrovať k nájomnej zmluve, pokiaľ nemám vedomosť aké práva a povinnosti ste si v nej dohodli. Taktiež v podstate touto zmluvou nedisponujete (teda nemám vedomosť o tom, či túto ste vy už podpísali a tak poslali, alebo ste poslali Vami nepodpísanú zmluvu), prípadne či máte nejaké dôkazy o jej odoslaní a pod. Taktiež neviem či ste uzatvorili zmluvu podľa Občianskeho zákonníka, kde je výpovedná lehota 3 mesiace alebo podľa zákona o krátkodobom nájme, kde táto lehota môže byť aj kratšia. Ak však máte zmluvu na dobu určitú, nájom zaniká uplynutím tejto doby. Pokiaľ bude s nájomníčkou problém aj naďalej, je potrebné zájsť so zmluvou za advokátom a prípadne to riešiť súdnou cestou.
Nenašli ste odpoveď na svoju otázku? Vyhľadajte ju:
V prípade doplňujúcej otázky vyplňte formulár nižšie: